Broj: 02-1-876-1/24

Sarajevo, 14.05.2024. godine

Na osnovu člana 69. stav 1. tač e) Zakona o visokom obrazovanju („Službene novine Kantona Sarajevo“ broj: 36/22), člana 111. stav 1. tač e) u vezi sa članom 109. stav 1. tač a) Statuta Univerziteta u Sarajevu ( 01-14-35-1/23 od 26.07.2023. godine), Vijeće Univerziteta u Sarajevu- Fakulteta političkih nauka, uz prethodnu saglasnost sekretara, na sjednici održanoj 14.05.2024. godine donosi

**ODLUKU**

**o izmjeni i dopuni Poslovnika o radu Vijeća Univerziteta u Sarajevu-Fakulteta političkih nauka**

1. Član 3. Poslovnika o radu Vijeća Fakulteta broj 02-1-1361-2/22 od 15.11.2022. godine mijenja se i dopunjuje tako da sada glasi:

„ Član 3. ( Sastav Vijeća)

(1) Vijeće fakulteta čine: a) akademsko osoblje u zvanju docenta, vanrednog i redovnog profesora koje je u radnom odnosu na Univerzitetu u Sarajevu-Fakultetu političkih nauka u punom radnom vremenu, b) najmanje po jedan predstavnik asistenata, viših asistenata koji su u radnom odnosu na Univerzitetu u Sarajevu-Fakultetu političkih nauka u punom radnom vremenu c) predstavnik stručnog nenastavnog osoblja i e) student-prodekan i najmanje po jedan predstavnik studenata svih ciklusa studija na Univerzitetu u Sarajevu-Fakultetu političkih nauka

(2) Predstavnike iz stava (1) tačka b) ovog člana svojom odlukom imenuje vijeće prije početka studijske godine, na prijedlog asistenata, viših asistenata koji su u punom radnom odnosu na Univerzitetu u Sarajevu-Fakultetu političkih nauka

(3) Članove vijeća fakulteta/akademije iz stava (1) tačka c) ovog člana svojom odlukom imenuje vijeće fakulteta prije početka studijske godine, na način i pod uvjetima utvrđenim statutom i odlukom vijeća Fakulteta.

(4) Predstavnike iz stava (1) tačka d) ovog člana svojom odlukom imenuje vijeće prije početka studijske godine, na prijedlog stručnog nenastavnog osoblja koje je u radnom odnosu na toj članici.

(5) Mandat člana vijeća fakulteta iz reda predstavnika stručnog nenastavnog osoblja traje dvije godine, sa mogućnosti još jednog uzastopnog izbora.

 (6) Predstavnike studenata iz stava (1) t. e) bira vijeće studenata, odnosno studentska asocijacija fakulteta na način i pod uvjetima utvrđenim propisima o studentskom organiziranju.

(7) Mandat članova vijeća fakulteta iz reda studenata traje jednu godinu, sa mogućnosti još jednog uzastopnog izbora.“

**Obrazloženje:**

U cilju usklađivanja Poslovnika o radu Vijeća Fakulteta broj 02-1-1361-2/22 od 15.11.2022. sa Statutom Univerziteta u Sarajevu broj 01-14-35-1/23 od 26.07.2023. godine, donesena je Odluka kao u izreci.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

Akt obradila: Adila Odobašić Mujačić  **DEKAN**

Akt kontrolisao i odobrio: prof.dr. Elvis Fejzić

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof.dr. Sead Turčalo**

**Dostaviti:**

1. Materijal za VF
2. www.fpn.unsa.ba
3. a/a